ரேணுகா ரவீந்திரன்

ரேணுகா ரவீந்திரன் (Renuka Ravindran, இராஜகோபாலன்), இந்திய அறிவியலாளர் ஆவார். இவர் இந்திய அறிவியல் கழகத்தின் முதல் பெண் பீடாதிபதியாகப் பணியாற்றினார்.

கல்வி மற்றும் பணி
ரேணுகா இராஜகோபாலன் சென்னை வேப்பேரி பிரசண்டேசன் கான்வென்ட்டின் மாணவியாக இருந்தார். பின்னர் சென்னை பெண்கள் கிறித்தவக் கல்லூரியில் பயின்றார்.  இவர் இந்திய அறிவியல் கழகத்தில் இருந்து கணிதத்தில் முனைவர் பட்டம் பெற்றார். பின்னர் செருமனி ஆச்சென் பல்கலைக்கழகத்தில் இருந்து பொறியியலில் முனைவர் பட்டம் பெற்றார். 1967 ஆம் ஆண்டில் இந்திய அறிவியல் கழகத்தில் இணைந்து கணிதவியல் பிரிவில் பேராசிரியராகவும், பின்னர் இந்திய அறிவியல் கழகத்தின் பீடாதிபதியாகவும் பணிபுரிந்தார். செருமனியில் கெய்செர்சிலாப்டன் பல்கலைக்கழகம் உட்பட பல்வேறு பல்கலைக்கழகங்களில் வருகைதரு பேராசிரியராகவும் பணியாற்றினார். அவர் நேரியல்சாரா அலைகள் மற்றும் நியூட்டன் விதிக்கு உட்படாத திரவங்கள் ஆகிய துறைகளில் சிறந்து விளங்கினார்.

மேற்கோள்கள்

பகுப்பு:1943 பிறப்புகள்
பகுப்பு:இந்தியக் கணிதவியலாளர்கள்
பகுப்பு:வாழும் மக்கள்
பகுப்பு:இந்தியப் பெண் அறிவியலாளர்கள்
பகுப்பு:தமிழகப் பெண் அறிவியலாளர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியப் பெண் கணிதவியலாளர்கள்